Odessan kansainvälinen lentoasema

Odessan kansainvälinen lentoasema (ukr. Міжнародний аеропорт Одеса, Mižnarodnyi aeroport Odesa, IATA: ODS, ICAO: UKOO) on kansainvälinen lentoasema Ukrainan lounaisosissa Odessan alueella, Odessan kaupungin H’adžybein piirissä, noin 7 kilometriä keskustasta lounaaseen. Lentoasema on sekä siviili- että sotilasliikenteen käytössä. Vuonna 2012 lentoasemaa käytti 907 600 ja vuonna 2013 jo 1 069 100 siviililiikenteen lentomatkustajaa. Heistä 878 400 matkusti kansainvälisen ja 190 700 kotimaan lentoreiteillä (2013). Odessa oli tällöin Ukrainan viidenneksi vilkkain matkustajaliikenteen lentoasema. Lähteet Aiheesta muualla Kuvia tai muita tiedostoja aiheesta Odessan kansainvälinen lentoasema Wikimedia Commonsissa Odessan kansainvälisen lentoaseman kotisivut (Arkistoitu – Internet Archive) (englanniksi) (ukrainaksi) (venäjäksi) (odessa.aero) UKOO Odessa Airport (englanniksi) (skyvector.com)